### Szarvas Gábor (1832-1895)
Tanár, nyelvész, az MTA tagja. Miután több helyen tanított, 1869-ben Pestre került. Az MTA megbízásából 1872-ben megindította a - ma is megjelenő - Magyar Nyelvőrt, és sikeresen szerkesztette haláláig. A folyóirat célja kettős volt: közzétenni az új nyelvészeti kutatásokat és irányítani a magyar nyelvművelést, főként az új ortológia jegyében küzdeni a nyelvújítás erőltetett alkotásai és az idegenszerű kifejezések ellen. Ebben a küzdelemben nemcsak ő maga vett részt, hanem sok nyelvészt, tanárt felsorakoztatott az ügy érdekében. Viszont a túlzásoktól ő sem volt mentes. Fő művei: Magyartalanságok (1867), A magyar igeidők (1872), A nyelvújításról (1875), A régi magyar nyelv szótára (1886), Magyar Nyelvtörténeti Szótár I-III. (1890-1893, Simonyi Zsigmonddal) és számos etimológiai cikk. SzI