### preraffaelitizmus
A preraffaelita festők társasága 1848-ban jött létre Dante Gabriel Rossetti (1828-1882) vezetésével. Tagjai közé tartozott, többek közt John Everett Millais (1829-1896), William Holman Hunt (1827-1910), Edward Burne-Jones (1833-1898). A művészek a Raffaello előtti "primitívekhez", a középkori művészethez fordultak példáért. Mitológiai és vallásos tartalmú festményeiken a régi formákat új szimbolikus-pszichologikus tartalommal töltötték meg. Iparművészeti terveik a szecessziós mozgalom fő forrásai. GK