### Fedák Sári (1879-1955)
A 20. század primadonnája 1900-ban kezdte pályáját; 1902 és 1906, valamint 1909 és 1914 között a Király Színház tagja volt, itt játszotta el legnagyobb sikerét, a János vitéz főszerepét is. Csaknem valamennyi fővárosi magánszínházban fellépett, és sokat szerepelt külföldön: Bécsben, Londonban, Berlinben, Párizsban, de bejárta az USA magyarlakta városait is. Filmezett is. 1944-es rádiós szerepléseiért börtönbüntetést szenvedett, annak letöltése után már nem tért vissza a színpadra. KF