### Újvári Erzsi (1899-1940)
Kassák húga, Barta Sándor felesége. Bátyja hatására kezdett irodalommal próbálkozni, számozott prózaversei A Tettben, majd a MA-ban jelentek meg. Szövegei, bár egyenetlen színvonalúak, sajátos színfoltot jelentenek, időnként a szürrealista automatikus írástechnikát előlegezik. 1920-ban Bécsbe emigrált, ahol két kötete is megjelent. Férje lapjaihoz, majd őt követve az Egységhez csatlakozott. 1925-től a Szovjetunióban élt, további irodalmi tevékenységéről nem tudunk. KA