### ifj. Ábrányi Kornél (1849-1913)
Szerkesztő, író. Ábrányi Kornél zeneesztéta fia, Ábrányi Emil bátyja. Jogot végzett. 1875-ig a miniszterelnökségi sajtóirodában titkár, 1875-ben kilépett az állami szolgálatból. 1876-tól a Petőfi Társaság, két évvel később a Kisfaludy Társaság választotta tagjai közé. Számos lapot szerkesztett (1876: Kelet Népe, 1878-1881: Magyarország, 1882-1883: Ország-Világ, 1887-1894 és 1901-1902: Pesti Napló). 1884-től 1901-ig országgyűlési képviselő. Képviselősége után visszatért az irodalomhoz és az újságíráshoz. II. Kákay Aranyos néven - Kecskeméthy Aurél nyomán - országgyűlési fény- és árnyképeket, azaz humoros torzrajzokat írt a politikai közélet szereplőiről, mely Mikszáthot is megihlette és politikusi gúnyrajzok írására csábította. CsT