### parlando, rubato, giusto A népdalok előadására és tempókarakterére vonatkozó három alapvető megjelölés. A parlando (beszélve) a szabad, kötetlen, a szöveg kiejtéséhez alkalmazkodó ritmikát jelzi. Tulajdonképpeni ellentéte a giusto (helyes), mely a népzene összefüggésében kötött táncritmust jelent. Végül a rubato (rabolt) tulajdonképpen a szabad ritmika (vagyis parlando) megmerevült változata. Miután nem mindig határolható el élesen e kettő, gyakori a parlando-rubato megjelölés is. VL