### Borsszem Jankó (1868-1938)
Élclap. A Deák-párthoz kötődött, mely pénzzel is rendszeresen támogatta. A kiegyezés körüli idők legnépszerűbb élclapjának számított. Ágai Adolf alapította Csicseri Bors álnéven. Állandó alakjai, miközben egy-egy jellemző társadalmi típust testesítettek meg, szinte az olvasók jó ismerősei lettek (például Mokány Berci, a vidéki földesúr, Sanyaró Vendel, a köztisztviselő, Mihaszna András, a rend őre). Munkatársai között számos nagy nevű írót, költőt találunk, főként a Kávéforrás írói köréből (Ábrányi Kornél, Dóczi Lajos, Berczik Árpád, Rákosi Jenő). CsT