### Szapáry Gyula gróf (1832-1905)
Politikus, hosszú hivatali pályafutása volt: 1869 és 1871 között a Belügyminisztériumban tanácsosként, majd a közmunka- és közlekedésügyi minisztériumban államtitkárként dolgozik. A fúziót megelőzően (1873-1875) a belügyminiszteri feladatokat látja el. Széll Kálmán lemondása után közel tíz évig (1878-1887) Magyarország pénzügyminisztere. Tisza Kálmán úgynevezett nagy minisztériumában a földművelésügyi tárca vezetője. 1890 és 1892 között miniszterelnök és belügyminiszter. Nevéhez fűződik a közigazgatás államosításának sikertelen reformja. Az 1892-es választások idején megpróbálja a Szabadelvű Pártot saját híveivel feltölteni. A liberális egyházpolitikai reformokat nem fogadta el, ezért saját kormánya leszavazta, s kényszerítette a lemondásra. Az egyházpolitikai küzdelmek idején több társával kilép a kormánypártból s önálló képviselőházi frakciót alkot. A törvények elfogadása után a főrendiházban politizál. SzD