### Zlinszky Aladár (1864-1941)
A magyar stilisztika egyik kimagasló művelője. Tanulmányainak elvégzése után előbb vidéken, majd Budapesten tanárkodott, az 1920-as évektől pedig mint magántanár az irodalom segédtudományaiból tartott előadásokat az egyetemen. Munkássága kétirányú volt: részint irodalomtörténeti forráskutatással és az irodalom tanításainak kérdéseivel, részint stilisztikával foglalkozott. Különösen ez utóbbi tanulmányai maradandóak: A szóképekről (1911), A kifejezés stílusa (1913), Stilisztika és verstan (1914); stilisztikai, retorikai és poétikai címszavak a Dézsi Lajos-féle Világirodalmi Lexikonban (1931); Az eufemizmus (1931). SzI