### Delibes, Leo (1836-1891) Francia zeneszerző, a Coppelia, a Sylvia és a Naila című romantikus színezetű balettek zenéjének írója. Őszinte barátság fűzte Magyarországhoz. Balettjeinek előadási jogát közvetlenül a magyar Nemzeti Színháznak ajándékozta. 1885-ben maga dirigálta a Coppelia előadását Budapesten. A magyar néptáncot, amelyet hazai útjai során falvakban látott, a "Kelet igazgyöngyének" nevezte. A csárdást stilizált karaktertánc formában a Coppelia című balettjébe is beillesztette. Erre vonatkozó első élményeit még Párizsban szerezte Aranyváry Emíliától, az első magyar prímabalerinától. FL