### Dienes Valéria (1879-1979)
1905-ben szerzett filozófiai, matematikai és esztétikai doktorátust Budapesten, majd Párizsban tanult tovább. Itt ismerkedett meg H. Bergson filozófiai gondolataival, Isadora Duncan táncművészetével, s részt vett Raymond Duncan görög mozdulatművészeti tanfolyamain. E hatások keltették fel érdeklődését az emberi mozgás rendszerezése és filozófiai-esztétikai értelmezése iránt. 1912-ben Raymond Duncanéhoz hasonló tanfolyamot indít Budapesten, s 1915-ben megnyitotta Orkesztikai iskoláját. FL