### Conrad von Hötzendorf, Franz, 1910-től báró, 1918-tól gróf (1852-1925)
Császári és királyi katonatiszt. 1871-ben lép be a hadseregbe, csapatszolgálatai mellett mindenekelőtt a katonai oktatásban vesz részt. 1900-ban szerzi meg első tábornoki rangját. 1906-1911 között a Monarchia haderejének vezérkari főnöke, állásától azért kell megválnia, mert nem ért egyet Aehrenthal külügyminiszterrel. A külügyminiszter halála után 1912-1917 között újra vezérkari főnök. A Balkán-kérdés fegyveres megoldásának és a Monarchia centralizálásának híve. 1916-ban kapja meg a tábornagyi rangot. SzD