### Molnár Antal (1890-1983)
Zenetörténész, zeneesztéta, zeneszerző. Az első világháború előtt gyűjtött népzenét s a Waldbauer-Kerpely vonósnégyes brácsásaként több jelentős mű bemutatóján közreműködött. 1919-1959 között a Zeneakadémián tanított (zenetörténet, esztétika, kamarazene, zeneelmélet). Fontos zenei könyvsorozatokat szerkesztett: Népszerű Zenefüzetek (1933-1940), Kis Zenei Könyvtár (1957-től). Bár kompozícióit is bemutatták, nevét elsősorban zenetörténeti és zeneesztétikai tanulmányai és könyvei tették ismertté. VL