### Bíró Lajos (1880-1948)
Író, újságíró. Nagyváradon Adyval barátkozik, s bár ő a fiatalabb, műveltsége révén ő a hangadó kettejük között. 1907-től Az Újság belső munkatársa, majd vezércikkírója, főszerkesztője. Novellásköteteket és drámákat publikál, az utóbbiak közül az arisztokráciát támadó Sárga liliom (1913) a legjelentősebb. A Nyugatban két regénye és egy színműve jelent meg, valamint elbészélései és kritikái. A Károlyi-kormány idején külügyi államtitkár, 1919-ben emigrál. A harmincas években dramaturgként és forgatókönyvíróként az angol film egyik meghatározó személyisége. VA