### Laczkó Géza (1884-1953)
Író, műfordító, értekező. Nyelvésznek indult. Verseskötete (Solo solissimo, 1907) a szecesszió jegyeit viseli. Elbeszélőként jelentősebb. A Nyugat 1913-as évfolyamában jelent meg Német maszlag, török áfium című történelmi regénye, amely a költő és hadvezér Zrinyi Miklós életét dolgozza fel. Laczkó nemcsak a 17. századi társadalmi és művelődési viszonyokat törekszik filológiai pontossággal felidézni, hanem az akkori gondolkodásmódot és nyelvet is. 1919-ben egyetemi tanár lett. A forradalmak bukása után őt is eltávolították a tanári pályáról. VA