### Toldy István (1844-1879)
Író, újságíró. Toldy Ferenc fia. Jogi diplomát szerzett. 1867-től a Belügyminisztériumban dolgozott, 1870-ben a miniszterelnökség sajtóügyi osztályának vezetője, 1872-ben pedig a törvény-előkészítő bizottság tagja. 1875-ben kilépett az állami szolgálatból, s íróként, publicistaként dolgozott haláláig. 1873-ban a Kisfaludy Társaság tagjává választották. 1875-ben indult a Franklin Társulat kiadásában a Nemzeti Hírlap című politikai újságja, amely azonban eltávolodott a Szabadelvű Párt programjától, de egyik párthoz sem kötődött szorosabban. CsT