### Pápay József (1873-1931)
Nyelvész, egyetemi tanár, az MTA levelező tagja. 1897 és 1899 között Zichy Jenő gróf harmadik ázsiai expedíciójának nyelvész tagjaként nagyobb utazást tett Oroszországban: a kazanyi kormányzóság csebokszari kerületében a csuvasok életét, a tobolszki kormányzóságban pedig az osztják népet és nyelvét tanulmányozta. 1914-től a debreceni egyetemen a magyar és finnugor tanszék professzora volt. Fő művei: Reguly Antal emlékezete (1905), Osztják népköltési gyűjtemény (1905), Északi osztják nyelvtanulmányok (1910), A magyar nyelvhasonlítás története (1922), A finnugor népek és nyelvek ismertetése (1922), Északi osztják medveénekek (1934, sajtó alá rendezte Fazekas Jenő). Hagyatékának a többi részét kiadta Zsirai Miklós, Fokos-Fuchs Dávid és mások. SzI