### Mahler, Gustav (1860-1911)
Osztrák zeneszerző és karmester. Húszéves korától a Monarchia és Németország számos városában (Halle, Laibach, Olmütz, Bécs, Kassel, Lipcse, Hamburg), illetve 1907-től négy évig New Yorkban működött karmesterként. 1888-tól 1891-ig a budapesti Operaház igazgatója volt, tevékenysége idején jelentős mértékben javult az együttes művészi színvonala. Zeneszerzőként 9 szimfóniájával és zongora-, illetve zenekar-kíséretes dalaival a századforduló egyik legjelentősebb egyénisége volt. GL