### Ganz-gyár
Ganz Ábrahám 1845-ben alapított Budán vasöntödét. A két évtized alatt - főleg Ganz találmányának, a kéregöntésű vasúti keréknek köszönhetően - nagyüzemmé növekedett gyárat 1869-ben részvénytársasággá alakították. A Magyar Általános Hitelbank érdekkörébe tartozó vállalat több hazai és monarchiabeli gyár felvásárlásával, illetve új részlegek (például villamossági gyár) kiépítésével a korszak folyamán az egyik legnagyobb hazai ipari konszernné nőtt. FZ