### ifj. Uher Ödön (1897-?)
Operatőr, filmrendező. 1912-ben apja műtermében kitanulja a fényképész szakmát, 1915-ben haditudósító fotós és operatőr volt. Az Uher filmgyár operatőre, művészeti vezetője és rendezője. 1919-ben önálló céget alapított, filmiskolát tartott fenn. Nem sokkal 1919 után Svájcba, majd Berlinbe költözött, ahol filmtechnikai vállalatot alapított. Később repülőgéptervezéssel is foglalkozott, majd egy magnetofon-, hűtőszekrény- és fényképezőgépgyár tulajdonosa lett. VGy