### hűtlenségi per 1871. június 11-én Pesten a párizsi kommünnel rokonszenvező tüntetést tartottak. A demonstráció után letartóztatták az Általános Munkásegylet 38 vezetőjét és aktivistáját, akik közül 28 személyt hűtlenség vádjával állítottak bíróság elé 1872. április végén. A hűtlenség a vádirat szerint abban állt, hogy az egylet a Monarchia megdöntésére, a szabad népállam megvalósítására törekedett, s ennek érdekében kapcsolatban állt az I. Internacionáléval. Bizonyítékok hiányában a vádlottakat - egy kivételével - felmentették. SzD