### Greguss Ágost (1825-1882)
Esztéta, kritikus. Német egyetemeken bölcsészetet tanult. 1865-1870 között az Országgyűlési Naplót, 1870-től 1882-ig a Kisfaludy Társaság Évlapjait szerkesztette. Kritikáiban idealisztikus esztétikai elvek vezérelték, a szép, az igaz és a jó harmóniájának meglétét kereste a bírált művekben. Esztétikai nézeteinek kialakulásában először hegeliánus, majd pozitivista tanok játszottak szerepet. 1858-tól az Akadémia levelező, 1863-tól rendes tagja. 1860-tól a Kisfaludy Társaság titkára, 1879-től másodelnöke. 1870-ben a budapesti egyetem esztétikatanárának nevezték ki. Egyetemi óráira járt például Riedl Frigyes és Négyesy László. Jelentős műfordítói munkássága, fordította Sue, Shakespeare, Sand és Rousseau munkáit. CsT