### Petőfi Társaság
1876-ban alakult az Akadémia szellemével elégedetlen írókból és kimondatlanul a Kisfaludy Társaság ellentársulata kívántak lenni. Elnökéül Jókai Mórt választották. Alapszabályában a Petőfi-kultusz ápolását tűzték ki feladatul. Létrehozták a Petőfi Múzeumot, összegyűjtötték a Petőfi-ereklyéket, kiadták a Petőfi Könyvtár sorozatot. Az első években sok-sok országjáró felolvasóestet, vándorgyűlést rendeztek "a közízlés emelésére", később kezdeti lelkesedésük alábbhagyott. Két saját lapjuk volt: 1877-1878-ban a Petőfi Társaság Lapja, 1879-1885 között pedig Koszorú címmel adták ki. 1904-től elnöke Herczeg Ferenc lett, 1920-tól Pekár Gyula, 1937-től Császár Elemér, 1940-től pedig Kornis Gyula. 1944-ben szüntette be működését. CsT