### tiszti legények-leányok Régebben hazánk több vidékén is előfordulhatott az a választási szokás, melyet az Esztergom megyei Bényen jegyeztek fel. A plébános minden év pünkösdjén négy legényt és négy leányt jelölt, majd hirdetett ki tiszti legénnyé-leánnyá, akik általában a módosabb gazdák gyerekei közül kerültek ki. A tiszti legények szervezték az ifjak egyházi munkáját, felügyeltek a templomban, a körmeneteken, a táncokon. Nagy ünnepeken gondoskodtak a templom díszítéséhez szükséges zöld ágakról. Ők vitték a meghalt legények s leányok koporsóját A tiszti leányok felügyeltek a többi leányra. Ünnepek előtt templomot takarítottak, felvirágozták az oltárt. Nagy ünnepeken az oltár előtt álltak, körmeneteken a baldachin előtt mentek, és virágot szórtak. Holt leány- vagy legénytársuk előtt égő gyertyát vittek. TI