### Schöpflin Aladár (1872-1950)
Író, kritikus, irodalomtörténész. 1902-től a Vasárnapi Ujság irodalmi rovatának szerkesztője és vezető kritikusa. A Nyugatnak indulásától szerzője, majd a húszas évek elejétől főmunkatársa. Érdeklődése szinte mindenre és mindenkire kiterjedt: kiváló portrékat rajzolt a világirodalom és a 19. századi irodalmunk klasszikusairól, s épp oly kedvvel írt a magyar konzervatív irodalom képviselőiről, mint a Nyugat első nemzedékének tagjairól. A Nyugatban megjelent esszéi és tanulmányai Magyar írók. Irodalmi arcképek és tollrajzok címmel kötetben (1917) is megjelent. Elsőként írta meg Ady Endre pályaképét (Ady Endre, 1934), s úttörő műnek számít a századelő magyar irodalmáról írt könyve is (A magyar irodalom története a Ő. században, 1937). VA