### Kertész Mihály (Michael Curtiz) (1888-1962)
Színész, Dániában a Nordisk cégnél megismerkedik a filmrendezéssel, majd hazatérve filmet rendez a különböző magyar filmgyártó vállalatoknál. A kor egyik legtehetségesebb rendezője. A Tanácsköztársaság idején aktív szerepet vállal. 1919-től Bécsben és Németországban dolgozik, ekkor alakítja ki fő műfaját, a kosztümös, nagy statisztériát mozgató kalandfilmet. 1927-ben Hollywoodba megy, a Warner Bros. rendezője lesz, ahol mozgalmas történelmi és vadnyugati filmeket készít. Erőssége a fordulatos cselekménybonyolítás, a száguldó tempó, a romantikus hangvétel (például a Noé bárkája, Robin Hood, Aranyváros című filmjei). Casablanca (1943) című filmjéért 1944-ben Oscar-díjat kapott. VGy