### Istóczy Győző (1842-1915)
Antiszemita politikus. Vas vármegyei hivatali karrierje után 1872-ben a Deák-párt, 1875-től a Szabadelvű Párt képviselője. Már itt is kitűnik a képviselőház liberális hangnemétől elütő antiszemita beszédeivel. A tiszaeszlári vérvád idején '67-es és '48-as politikusokkal közösen megalakítják az Antiszemita Pártot, mely a zsidóságnak a magyarországi társadalmi életből való kiszorítását tűzi ki célul. Többször elítélték felekezeti izgatás vádjával: lapjaiban, mindenekelőtt a Tizenkét röpirat című folyóiratban közölt cikkeiért. SzD