### Justh Gyula (1850-1917)
Liberális politikus. 1884-től a Függetlenségi Párt képviselője. 1893-1895 között a párt elnöke, az egyházpolitikai reformok támogatója. Az 1905-ös választások után a képviselőház elnöke lesz. A koalíciós kormányzat utolsó évében a Függetlenségi Párt azon csoportjának vezetője, mely az önálló magyar bankot már 1911-ben létre akarja hozni. Csatlakozik pártjával együtt az általános választójogi mozgalomhoz. 1913-ban, a függetlenségi frakciók egyesülésekor formailag a párt társelnöke lett Kossuth Ferenccel együtt, de a tényleges vezetés Károlyi Mihály kezébe került. A világháború alatt betegsége miatt már nem politizált. SzD