### Kossuth Ferenc (1841-1914)
Mérnök, politikus. Kossuth Lajos idősebb fiaként 1867 előtt bekapcsolódik az emigrációs politikába, a Magyar Nemzeti Igazgatóság titkára. Mérnökként európai hírnévre tesz szert a vasút- és hídépítés, alagútfúrás terén. Apja temetésére 1894-ben tér haza, s elvállalja a Függetlenségi Párt vezetését. A párt közjogilag mérsékeltebb s kevésbé demokratikus politikusai közé tartozik. Amikor pártja létrehozza az ellenzéki koalíciót, a vezérlőbizottság tagja lesz. A koalíció 1906-os kormányalakításakor a kereskedelemügyi tárcát kapja. Az 1909-ben kettészakadó Függetlenségi Párt kevésbé radikális csoportjának lesz a vezetője. SzD