### Szomory Dezső (1869-1944)
Író, színpadi szerző. A katonai szolgálat elől 1890-ben Párizsba szökött, ottani élményeit örökíti meg A párizsi regény című műve (1929). 1906-ban jött haza. A Nyugat 1912-es évfolyamában jelent meg a Györgyike drága gyermek című drámája, 1917-ben pedig a háború ellen lázító Harry Russel-Dorsan Párizsban című írása. Legjelentősebb színpadi műve a II. József császár (1918). Főként újszerű nyelve miatt a tízes években is, majd a húszas években is heves támadások érték. VA