### Simor János (1813-1891), hercegprímás (1867-1891)
A székesfehérvári cipészmester fia Bécsben tanult teológiát, majd a bécsi magyar papnevelő intézet, a Pázmáneum prefektusa lett. Az 1850-es években udvari káplán és miniszteri tanácsos a bécsi vallás- és közoktatásügyi minisztériumban. 1857-ben győri püspök, majd 1867 elején Ferenc József esztergomi érsekké nevezte ki. 1873-ban bíboros lett. Elsősorban egyházpolitikus volt, de a kortársak kiváló egyházi szónokként és íróként is nagyra értékelték. KL