### dzsentri
Az Angliából átvett kifejezés (eredetileg gentry) őshazájában a jómódú vidéki birtokos nemest jelölte. Magyarországon az 1870-es években honosodott meg, a birtokos nemesség tekintélyes famíliáinak összefoglaló neveként. A dzsentri fogalma a későbbiekben jelentősen kibővült lefelé, az úri kisbirtokosokra, a birtoktalan nemesi származású tisztviselőkre, utóbb már a nem nemesi származású "intelligencia" egy részére is alkalmazták. FZ