### államjegy
Az állam által kibocsátott pénzhelyettesítő értékjel, amelynek elfogadására az állam kötelezi polgárait (köznapi szóhasználattal papírpénz). Az államjegy mindig fedezetlen, kibocsátása az államnak jövedelemforrás, ugyanis a papírpénzt ő használja fel először fizetésre. Értékének szilárdsága attól függ, hogy mennyisége meghaladja-e az áruforgalom által megkívántat. Az államok leggyakrabban a háborús kiadások miatt folyamodnak fokozott mértékű fedezetlen papírpénz-kibocsátáshoz. FZ