### irodalmi Deák-párt
A Deák Ferenc köréhez tartozó írói baráti kör tagjai. Gyakran emlegetik a népnemzeti iskola szinonimájaként, bár ez talán tágabb értelmű, mert egyrészt magában foglalja a nagy elődöket: Eötvös Józsefet, Kemény Zsigmondot, Csengery Antalt is, másrészt erősebben hangsúlyozza a társaság - az irodalmival szemben - politikai elképzeléseit és irányultságát. Világos után a nemzeti eszmét a nemességre támaszkodva kívánták biztosítani, s azt vallották, hogy a polgárosodásnak is a nemesi érdekek megóvásával lehet csak nemzetivé válnia. Később a népnemzeti iskola tagjai mind erősebben megpróbálták megteremteni nézeteikben a liberális-nemesi iránnyal való kiegyenlítődést. CsT