### Paál László (1846-1879)
Bécsi tanulóévei után Erdélyben, a Felvidéken, Németországban, Hollandiában, majd Franciaországban készült műveiben már megjelent festészetének fő témája, az erdő. Angliában elsősorban John Constable festményei hatottak rá. 1873-ban Barbizonban telepedett le, s a fontainebleau-i erdőben festett. Követte a barbizoni iskola legismertebb festői, Théodore Rousseau és Francois Millet által kialakított új tájfestészetet. Barátja, Munkácsy Mihály hírnevével szemben csak néhány festőtársa tisztelte művészetét. Élete végén az impresszionisták feltűnése is hozzájárult háttérbe szorulásához. GK