### Mácza János (1893-1974)
A Tett és a MA színházi szakírója, színikritikusa. Amellett, hogy nemzetközi tájékozottságú szakember volt, maga is írt dadaista jellegű színművet (A fekete kandúr), legfontosabbak azonban elméleti munkái (A teljes színpad, Bécs, 1921.) A Tanácsköztársaság idején a Nemzeti Színház segédrendezője volt. 1923-tól a Szovjetunióban élt, ahol az esztétika professzora lett, és komoly orosz nyelvű munkásságot fejtett ki. KA