### Duncan, Isadora (1877-1927)
Amerikai táncosnő, a modern tánc úttörője, a "jövő táncának" apostolnője. 1903-ban és 1905-ben Magyarországon is táncolt. 1903-ban háromszor lépett fel a budapesti Urániában, mindannyiszor telt ház előtt. Az utolsó esten a Rákóczi-induló hangjaira vörös tunikában táncolt a magyar szabadságharc emlékére. Amint önéletrajzában írta, Aradon is járt, és nagy hatást tett rá a 13 aradi vértanú története. Valószínűleg ez inspirálta a Rákóczi-indulóra járt rögtönzését. Liszt Ferenc Les funerailles című kompozíciója is megihlette. FL