### Lotz Károly (1833-1904)
Hazai tanulmányok után Bécsben Karl Heinrich Rahl (1812-1865) tanítványa lett. Rahl mellett jelentős gyakorlatot szerzett, amelyet későbbi falképegyüttesein kamatoztatott. Tájképfestői stílusa is Bécsben alakult ki, de tájképei jellegzetesen hazai témákról készültek. 1863-tól, első jelentős hazai falképmegrendelésétől kezdve szinte szünet nélkül festette középületeket és főúri palotákat díszítő, optimizmust és harmóniát sugalló műveit. Csak néhányat említve: Vigadó (Than Mórral), 1864; Lipthay-palota, 1874; Egyetemi Könyvtár, 1875; a Magyar Tudományos Akadémia díszterme, 1887-1891; pécsi székesegyház, 1887-1891; az Országház lépcsőháza, 1896-1897. Falképfestészetével egy időben bontakozott ki portréfestészete is. Tanári működése is jelentős volt. GK