### cinématographe A Lumière testvérek által megalkotott kamera-vetítőgép, neve a görög kinema=mozgás és a graphein=írni szavakból származik. Különlegessége az volt, hogy egyazon géppel lehetett felvételeket készíteni, azokat előhívni és levetíteni. Másik nagy előnye kis mérete és súlya: nem volt nagyobb a jelenlegi hordozható kameráknál, és alig néhány kilót nyomott, így egy mai fényképezőgép-állványhoz hasonló háromlábú támasztékra állítva bármikor szinte másodperceken belül lehetett vele felvételeket készíteni. VGy