### Halász Ignác (1855-1901)
Nyelvész, irodalomtörténész, egyetemi tanár, az MTA tagja. Másfél évtizedig középiskolában tanított, majd 1893-tól a magyar és ugor nyelvészet tanára lett a kolozsvári egyetemen. Az MTA megbízásából a nyolcvanas évek végén és a kilencvenes évek elején három alkalommal tanulmányozta hosszabb ideig a lappok életét Svédországban és Norvégiában. Az egykori Budenz-tanítvány kiemelkedő lappológus lett. Fő művei: Svéd-lapp nyelvtan és olvasmányok (1881), Svéd-lapp nyelv I-VI. (1885-1896), Az ugor-szamojéd nyelvrokonság kérdése (1893). SzI