### Vámbéry Ármin (1832-1913)
Orientalista, egyetemi tanár, az MTA tagja. Önerejéből küzdötte fel magát az egyetemig. A török nyelv és néprajz elismert kutatója lett. Az európai tudósok közül elsőnek tárta fel az ázsiai mohamedán kultúra számos sajátságát. Azt hirdette, hogy a magyar a török nyelvekkel közelebbi rokonságban van, mint a finnugor nyelvekkel. Budenz és tanítványai azonban az úgynevezett ugor-török háború során tudományos érvekkel diadalmaskodtak Vámbéry nézetein. Fő művei. Vándorlásaim és élményeim Persiában (1864), A magyar és török-tatár nyelvekbeli műszóegyezések (1869), A török-tatár nyelvek etymológiai szótára (1877), A magyarok eredete (1882), A magyarság keletkezése és gyarapodása (1895), A magyarság bölcsőjénél (1914). SzI