### kubikos
A földnélküli agrárnépességből verbuválódott földmunkás réteg, amelyet a 19. század közepén megindult nagy folyószabályozási, vasút- és útépítési munkáknál alkalmaztak. Elnevezésük a német "kubik" (köböl) szóból származik; teljesítményüket az általuk kitermelt, illetve megmozgatott föld térfogatával, a bécsi ölben mért köböllel (6,86 m3) mérték, s ennek alapján fizették őket. Magyar kubikoscsapatok Európa-szerte dolgoztak a nagy vasútépítkezéseken, főleg a századforduló után. FZ