### Bolond Miska (1860-1875)
Balközép párti élclap. Tóth Kálmán alapította, s az önkényuralom kiszolgálóit állandó gúny tárgyává tette, többször börtönbüntetést is szenvedett érte. 1873-tól Bartók Lajos vette át a szerkesztését Don Pedrő álnéven. Munkatársaiból sokan az Üstökösnek is dolgoztak. A század második felének legjobb gúnyrajzolója, Jankó János készítette képeit. Bolond Miska alakját egyébként Frankenburg Adolf álmodta meg. A hetvenes évektől egyre fogyatkozott előfizetőinek száma, s végül érdektelenség miatt szűnt meg. 1875-ben az Emich kiadó a Bolond Istók című élclapot indította be helyette. CsT