### Budapesti Önkéntes Mentőegyesület
Kresz Géza fővárosi tisztiorvos kezdeményezésére 1887-ben társadalmi szervezetként, fizetés nélküli önkéntesek közreműködésével alakult meg az első mentőszolgálat. Az egylet elsősorban a közterületeken, nyilvános helyeken és üzemekben szerencsétlenül jártaknak nyújtott segítséget (korábban a rendőrség feladata volt a gondoskodás). Az egyletet, amelynek teljesítménye robbanásszerűen emelkedett, a főváros kezdettől jelentős összegekkel támogatta. FZ