### Fogarasi János (1801-1878)
Jogtudós, nyelvész, az MTA tagja. Nyelvészettel a harmincas években kezdett foglalkozni: főleg a nyelvfilozófiát művelte, de nyelvtant is írt, és szótárszerkesztésben is részt vett. Fő művei: A magyar nyelv metaphysikája (1834), Magyar és német zsebszótár (1836, 1865), Művelt magyar nyelvtan elemi része (1843), Hangsúly a magyar nyelvben (1860-1861), A magyar nyelv szótára I-VI. (1862-1874, Czuczor Gergellyel), Az új szókról (1875). Meg kell jegyeznünk, hogy az úgynevezett hangmetafizikai, illetve a gyökelméletet követve munkáinak módszere már a maga korában is elavult volt. SzI