### Bánffy Dezső báró (1843-1911)
Erdélyi liberális politikus. A Balközép tagjaként csatakozik a Szabadelvű Párthoz, majd 1876-1890 között Szolnok-Doboka megye főispánjaként a nemzetiségek elleni erőszakos fellépéséről válik híres-hírhedtté. Országgyűlési képviselőként 1892-1895 között a képviselőház elnöke. 1895-től 1899-ig Magyarország miniszterelnöke, aki nemzetiség- és munkásmozgalom-ellenességéről ismert. Bukása után Ferenc József magyar főudvarmestere lesz. 1903-ban ellenzékiként tér vissza a politikába, megalakítva az Új Pártot. Ennek tagjaként 1904-ben csatlakozik a koalícióhoz, a vezérlőbizottság tagja lesz. 1906 tavaszán kilép a koalícióból. 1906-tól pártjának egyedüli képviselőjeként csatlakozik az általános titkos választójogért indított mozgalomhoz. SzD