### E. Kovács Gyula (1839-1899)
Noha pályakezdő vándorszínészként több városban játszott, 1862 és 1865 között, majd 1869-1870-ben, végül 1878 és 1882 között a Nemzeti Színházban is megfordult, nagy korszakai a Kolozsvári Nemzeti Színházhoz fűzték: 1865-től 1878-ig, majd 1882-től haláláig itt volt szerződésben. 1872-től rendezett; német és francia nyelvből klasszikus műveket fordított. Noha minden szerepkörben fellépett, legnagyobb diadalait Shakespeare drámáiban aratta. Ő vitte először színre Petőfi Tigris és hiénáját (1883), valamint Madách Mózesét 1888-ban. Verseket és emlékiratokat publikált. KF