### Szabó Endre (1849-1924)
Újságíró, költő. Sárospatakon tanult jogot. 1874-ben érkezett Budapestre, s több lapnál újságíróskodott, többek közt az Üstökösnél, Toldy István Nemzeti Hírlapjánál és A Honnál. 1882-től az Üstökös tulajdonosa és felelős szerkesztője. 1877-ben a Petőfi Társaság tagjai közé választotta. Kitűnően tudott oroszul, többször járt is Oroszországban, orosz tankönyveket is írt, s a klasszikus orosz irodalom első kitűnő fordítója volt (például Puskin, Lermontov, Nyekraszov, Tolsztoj művei, Dosztojevszkij összes alkotását magyarra fordította). CsT