### Lukács László (1850-1932)
Liberális politikus, a Szabadelvű, majd a Nemzeti Munkapárt tagja. 1893-1895-ben a Wekerle-kormány pénzügyminisztériumi államtitkára, 1895-1905 között a Bánffy-, Széll-, Khuen-Héderváry- és a Tisza-kormányok pénzügyminisztere. A Szabadelvű Párt 1906 áprilisi feloszlatása után egyik kezdeményezője a Nemzeti Társaskör megalakításának. 1910-1912 között ismét pénzügyminiszter a Khuen-Héderváry-kormányban, 1912-1913-ban miniszterelnök és belügyminiszter. Mindenekelőtt a választójog kérdésében nem ért egyet a Nemzeti Munkapárt tényleges vezetőjével, Tisza Istvánnal. Bukásának oka: nyilvánosságra került, hogy pártja milyen módon szedte össze az 1910-es választások lebonyolításához szükséges pénzügyi fedezetet. SzD