### Schönerer, Georg (1848-1921)
Osztrák politikus. A nagynémet irányvonal egyik vezetője. Szerinte a Monarchia német lakosságú területeinek, a Szudéta-vidéknek is a Német Császársághoz kellene tartoznia. Intoleráns német nacionalizmusát kiegészítette antiszemitizmusa. Ez utóbbi miatt többször bíróság elé került. A katolikus Habsburgokat gondolkodásában szembeállította a protestáns Németországgal, s élesen katolikusellenes álláspontot alakított ki. Ő adta ki a "Los von Rom!" (El Rómától!) jelszót is, és protestáns hitre tért. SzD